Okresná prokuratúra Žilina 
Moyzesova 20, 011 56 Žilina 1 	

Sp. zn. : 1 Pv 283/13/5511	Žilina, 12.5.2015
EEČ : 2-43-2372-2015

U Z N E S E N I E

Trestná vec:	obvinený XXXXX  
Prečin:	Podielnictvo podľa § 232 odsek 1, odsek 3 písmeno a Trestného zákona číslo 300/2005 Zbierky zákonov v znení zákona číslo 246/2012 Zbierky zákonov

Rozhodol: 	prokurátor Okresnej prokuratúry Žilina
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry Žilina zo dňa 19.3.2014, spisová značka 1 Pv 283/13/5511, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Na firmu XXXXX, ktorej je konateľom, previedol motorové vozidlo zn. Audi R8 4.2 V8 FSI, modrej svetlej metalízy, rok výroby 2007, pôvodného VIN: XXXXX, dodatočným zásahom - lepením pozmeneného na VIN:  XXXXX, a motorové vozidlo zn. Ford Kuga DM2, hnedej metalízy, rok výroby 2012, pôvodného VIN: XXXXX, dodatočným zásahom - lepením pozmeneného na VIN: XXXXX, pričom vozidlo Audi R8 zakúpil podľa doloženej kúpnopredajnej zmluvy dňa 02.04.2012 v meste Torgau, Nemecko, od osoby XXXXX za sumu 61.400,-Eur a vozidlo Ford Kuga zakúpil podľa doloženej kúpnopredajnej zmluvy dňa 30.05.2012 v meste Torgau, Nemecko, od osoby XXXXX za sumu 29.200,-Eur a následne dňa 15.06.2012 pristavil obe uvedené vozidlá na pracovisko spoločnosti MibaCar, s.r.o. v Žiline, Košická č. 2, pracovisko č. 1529, za účelom vykonania kontroly originality a následného prihlásenia do evidencie vozidiel SR, kde sa uvedené vozidlá javili ako podozrivé a pri následnom preverovaní vyšlo najavo, že predmetné vozidlo Audi R8 bolo v čase od 14:00 hod. dňa 05.02.2011 do 09:30 hod. dňa 06.02.2011 odcudzené v Nemecku v meste Coswig a vozidlo Ford Kuga bolo odcudzené v čase od 15:30 hod. dňa 17.03.2012 do 14:00 hod. dňa 18.03.2012 v Nemecku v meste Drážďany.

Uznesením prokurátora Okresnej prokuratúry Žilina zo dňa 19.3.2014, spisová značka 1 Pv 283/13/5511, bola určená obvinenému skúšobná doba v trvaní 12 mesiacov.
Odôvodnenie:
	Uznesením prokurátora OP Žilina sp. zn. 1Pv 283/13/5511 zo dňa 19.03.2014, právoplatným dňa 05.04.2014, bolo podmienečne zastavené trestné stíhanie proti obv. XXXXX pre prečin podielnictva podľa § 232 ods. 1, ods. 3 písm. a) Tr. zák., so skúšobnou dobou v trvaní 12 mesiacov, ktorá uplynula dňa 05.04.2015.

	Podľa § 217 ods. 1 Tr. poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. Inak rozhodne, a to aj počas skúšobnej doby, že sa v trestnom stíhaní pokračuje. O osvedčení alebo o pokračovaní v trestnom stíhaní vydá uznesenie.

Vzhľadom ku skutočnosti, že obv. XXXXX počas skúšobnej doby viedol riadny život, nedopustil sa žiadneho protispoločenského konania, splnil tak všetky zákonné podmienky pre vyslovenie o osvedčení sa v skúšobnej dobe. 

Preto bolo potrebné rozhodnúť tak, ako je uvedené vo výrokovej časti tohto uznesenia. 

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Ľuboš Kríž
prokurátor